b'\n_START_ARTICLE_\nKarakas\n_START_SECTION_\nIstorija\n_START_PARAGRAPH_\nMiestas gyvenamas nuo gele\xc5\xbeies am\xc5\xbeiaus. Jis buvo vienas svarbiausi\xc5\xb3 moabit\xc5\xb3 centr\xc5\xb3, tuo metu vadintas Kir-Moabu. Biblijoje minimas kaip Ker-Harezetas, priklaus\xc4\x99s Asirijos imperijai. V\xc4\x97liau miest\xc4\x85 u\xc5\xbekariavo nabat\xc4\x97jai, o 105\xc2\xa0m.\xc2\xa0\xe2\x80\x93 rom\xc4\x97nai (jiems valdant vadintas Areopoliu). Miestas buvo svarbus prekybinis centras prie Karali\xc5\xb3 kelio. Bizantijos laikais vadintas Karaku (Kharkha), tapo vyskupijos centru._NEWLINE_1142\xc2\xa0m. kry\xc5\xbeiuo\xc4\x8di\xc5\xb3 riteris Pajenas pastat\xc4\x97 Karako pil\xc4\xaf. Ta\xc4\x8diau kry\xc5\xbeiuo\xc4\x8diai j\xc4\x85 vald\xc4\x97 neilgai\xc2\xa0\xe2\x80\x93 1188\xc2\xa0m. Saladinas pil\xc4\xaf u\xc5\xbe\xc4\x97m\xc4\x97. V\xc4\x97liau pil\xc4\xaf ir miest\xc4\x85 vald\xc4\x97 \xc4\xafvair\xc5\xabs arab\xc5\xb3 valdovai, osmanai.'